བར་དུས་དང་ཉེ་རབས་ཀྱི་དུས་སྐབས་སུ་གནའ་རབས་ཀྱི་རྩོམ་སྲོལ་མང་པོ་རྒྱུན་འཛིན་ཐོག་དུས་རབས་སོ་སོའི་དགོས་མཁོ་དང་འཚམས་པའི་རྩོམ་རིག་གི་རྣམ་པ་མི་ཉུང་ཙམ་བྱུང་ཞིང་།རང་ཚུགས་ཐུབ་པའི་རྩོམ་ལུས་གསར་པའང་མང་པོ་ཐོན་ཡོད།དཔེར་ན།མགུར་དང་ལེགས་བཤད་བཅས་པའི་རྩོམ་ལུས་རྣམས་སིལ་བའི་དུས་རྩོམ་ལུས་ཀྱི་རྣམ་པ་སོ་སོར་རྦད་དེ་གྲུབ།དེ་བཞིན་དུས་སྐབས་དེར་མི་སྣའི་རྟོགས་བརྗོད་དང་།འཁྲབ་གཞུང་རྩོམ་རིག་འཕྲིན་རྩོམ།བརྩམས་སྒྲུང་བཅས་པའི་རྩོམ་ལུས་གསར་པའང་མི་ཉུང་བ་ཙམ་ཐོན་པ་མ་ཟད།འགའ་ཞིག་རང་ཚུགས་ཐུབ་པའི་རྩོམ་ལུས་ཀྱི་རྣམ་པ་གྱུར་ཡོད་པ་རེད།དེས་ན་བོད་ཀྱི་རྩོམ་རིག་གི་ངོས་ནས་བཤད་ན།མེ་ལོང་ལས་རྩོམ་ལུས་ཀྱི་རིགས་དབྱེ་སྲོལ་བྱུང་བ་དང་དོན་དངོས་རྩོམ་རིག་ལག་ལེན་ནང་དུའང་རྩོམ་ལུས་མང་རབས་ཤིག་རང་ཤུགས་སུ་གྲུབ་ཡོད་པར་ཚིག་ཐག་བཅད་ནས་བཤད་ཆོག